**ΕΝΟΤΗΤΑ 16: ΝΙΩΘΩ**

**Οδηγίες:**

**Χρώμα πράσινο:** Οι εργασίες των παιδιών

**Χρώμα κόκκινο:** Οι λύσεις (μόνο για γονείς)

**Χρώμα μπλε: Σύνδεσμος. Πατώ επάνω (χρειάζεται διαδίκτυο)**

**Μάθημα 1ο - Τετάρτη 6 Μαΐου**

**«Το παιδί με το ακορντεόν»**

1. Διάβασε το κείμενο «Το παιδί με το ακορντεόν» στη σελίδα 76 από το βιβλίο «Ταξίδι στον κόσμο της γλώσσας». **Αυτό το κείμενο θα είναι η ανάγνωση!!!**

Ερωτήσεις κατανόησης κειμένου. Γίνεται σύντομη ανάλυση και επεξεργασία του κείμενου. Τα παιδιά καλούνται να εντοπίσουν τα δομικά στοιχεία του κειμένου όπως: Ποιοι; (ήρωες) Πού; (τόπος) Πότε; (χρόνος) Τι; (θέμα).

1. **Διηγήσου τι έγινε στο κείμενο** «Το παιδί με το ακορντεόν» με λίγα λόγια (προφορικός λόγος - περίληψη).

Το παιδί με το ακορντεόν

(με λίγα λόγια)

Χάρη στη βοήθεια των φίλων του, της Ελπίδας και του Άγγελου, ο Σέργιος κέρδισε την υποτροφία στο ωδείο και έτσι οι γονείς του δε θα πληρώνουν για τα μαθήματα που θα παρακολουθεί. Ο Σέργιος ήταν πολύ χαρούμενος που κέρδισε την υποτροφία και οι γονείς του δάκρυσαν από συγκίνηση και χαρά, γιατί ο γιος τους κέρδισε αυτή την υποτροφία, την οποία ήθελε τόσο πολύ.

Έτσι, ο Σέργιος και οι φίλοι του, κέρδισαν το βραβείο της φιλίας, γιατί όταν βοηθάμε τους φίλους μας μπορούμε να ξεπεράσουμε δυσκολίες και να πετύχουμε αυτά που θέλουμε να κάνουμε.

1. Παρακολούθησε τo πιο κάτω βίντεο <https://www.youtube.com/watch?v=VkJWllUPiuk&list=RDVkJWllUPiuk&start_radio=1>
2. **Απάντησε στο τετράδιό σου ολοκληρωμένα τις 5 πρώτες ερωτήσεις στη σελίδα 76 από το βιβλίο ελληνικών.**
3. Ξαναδιάβασε το κείμενο και βάλε σε κύκλο τις **λέξεις** και τις **εκφράσεις** που μας δείχνουν πώς νιώθει κάποιος.

Τέτοιες φράσεις είναι:

* *Ευτυχώς για όλους…*
* *Η καρδιά του Σέργιου χτυπούσε δυνατά..*
* *Συγχαρητήρια, παιδί μου,…*
* *Θα χαρώ να σε έχω μαθητή!*
* *Φανερά συγκινημένος…*
* *Ο ενθουσιασμός των τριών παιδιών ήταν απερίγραπτος..*
* *δάκρυσαν από χαρά.*
* *…ένιωθε σαν να πετάει στα σύννεφα!*

**Μάθημα 2ο - Πέμπτη 7 Μαΐου**

1. Δες τις δύο παρουσιάσεις για τα συναισθήματα. Εδώ καλό θα ήταν να συζητήσετε το συναίσθημα που επικρατεί στην κάθε περίπτωση.
2. Ψάξε στο λεξικό τι σημαίνει η λέξη συναίσθημα.

Πάτα <http://archeia.moec.gov.cy/sd/283/a_b_c_lexiko.pdf>

1. Σίγουρα άλλοτε θα νιώθεις χαρά, άλλοτε λύπη, άλλοτε φόβο, άλλοτε θυμό.

Σκέψου δύο πράγματα που σε κάνουν να νιώθεις τα παραπάνω συναισθήματα και γράψε τα στο τετράδιό σου.

Π.χ.

Χαρά νιώθω όταν παίζω με τους φίλους μου.

Χαρά νιώθω όταν …..

Λύπη νιώθω όταν οι δικοί μου άνθρωποι είναι άρρωστοι.

Λύπη νιώθω όταν ….

Φόβο νιώθω όταν κόβεται το ρεύμα και είναι σκοτάδι.

Φόβο νιώθω όταν ….

Θυμό νιώθω όταν με μαλώνουν χωρίς να φταίω.

Θυμό νιώθω όταν …..

1. Πήγαινε στη σελίδα 27 του Τετραδίου εργασιών και θα βρεις στην άσκηση 1 πολλά ρήματα, επίθετα και ουσιαστικά για τα συναισθήματα.
2. Ορθογραφία:

ενθουσιάζομαι, ευτυχώ, ζηλεύω, ηρεμώ, θυμώνω, λυπάμαι, στενοχωριέμαι, φοβάμαι, χαίρομαι.

**Μάθημα 3ο - Παρασκευή 8 Μαΐου**

1. Διάβασε το κείμενο «Ένα δέντρο ταξιδεύει» στη σελίδα 78 από το βιβλίο «Ταξίδι στον κόσμο της γλώσσας».

**Αυτό το κείμενο θα είναι η ανάγνωση!!!**

Άγνωστες λέξεις:

* **Δροσοσταλίδες:** οι σταγόνες που δημιουργούνται το ξημέρωμα πάνω στα φύλλα των δέντρων εξαιτίας της υγρασίας.
* **Αντικρινό:** το απέναντι

Τι λέει το κείμενο με λίγα λόγια:

Το μικρό πεύκο θέλει πολύ να ταξιδέψει. Ένα βράδυ είδε όνειρο πως είχε ταξιδέψει, αλλά μόλις ξύπνησε και κατάλαβε ότι δεν είχε μετακινηθεί από εκεί που ήταν, λυπήθηκε πάρα πολύ. Το μικρό πεύκο θέλει να φτάσει πολύ μακριά, στην άκρη της γης. Δεν ξέρει όμως πόσο μεγάλη είναι η γη. Νομίζει ότι η άκρη της γης είναι το απέναντι βουνό.

1. Μπορείς να φανταστείς τη συνέχεια της ιστορίας; Γράψε τη στο τετράδιό σου. Τα παιδιά εδώ μπορούν να γράψουν μια μικρή παράγραφο. Μπορούν να χρησιμοποιήσουν και διάλογο.

Π.χ.

Η δροσοσταλίδα κοίταξε το δεντράκι.

* Είναι πολύ δύσκολο αυτό που ζητάς, φίλε. Δεν ξέρω κανένα δέντρο που να έχει καταφέρει να ταξιδέψει.
* Μα … πρέπει να υπάρχει κάποιος τρόπος. Σίγουρα κάποιος ξέρει πώς γίνεται να ταξιδεύουν τα δέντρα.
1. Πήγαινε στις σελίδες 28, 29 και 30 του Τετραδίου εργασιών και κάνε τις ασκήσεις 2, 3, 4, 5 και 6.

**Μάθημα 4ο - Δευτέρα 11 Μαΐου**

1. Διάβασε το κείμενο «Θα σ’ αγαπώ ό, τι κι αν γίνει» στο Ανθολόγιο στις σελίδες 22 – 23.

Πάτα [εδώ.](http://www.pi-schools.gr/books/dimotiko/an8ol_ab/an8_ab_1.pdf)

**Μήνυμα κειμένου: Η απέραντη αγάπη της μαμάς για το παιδι της ( σε οποιοδήποτε ζωάκι και να μεταμορφωνόταν ο Μικρός, η μαμά του πάντα θα τον αγαπούσε).**

**Προαιρετική εργασία: Αυτό το κείμενο μπορεί να γίνει σε συνδυασμό με το φυλλάδιο για τη Γιορτή της Μητέρας.**

* Φτιάξε το δικό σου «ουρανό της αγάπης». Γράψε στ’ αστέρια το όνομα αγαπημένων σου προσώπων και χρωμάτισέ τα με χρώματα που σου αρέσουν.
1. Λύσε το φυλλάδιο. Πάτα [εδώ](https://www.stintaxi.com/uploads/1/3/1/0/13100858/b-lang-16.1-rimata-se-w.pdf)
2. Συμπλήρωσε τον πίνακα στη σελίδα 81 του βιβλίου ελληνικών (ΤΟ ΡΗΜΑ ΝΙΩΘΩ).

|  |  |
| --- | --- |
| Ενικός Αριθμός | Πληθυντικός Αριθμός |
| Εγώ | νιώθ**ω** | Εμείς | νιώθ**ουμε** |
| Εσύ | νιώθ**εις** | Εσείς | νιώθ**ετε** |
| Αυτός-ή-ό | νιώθ**ει** | Αυτοί-ές-ά | νιώθ**ουν** |

1. Ας παίξουμε λιγάκι. Πάτα [εδώ.](http://users.sch.gr/pkotsis/4/b-taxi/glossa/q-b16-lang-rimata-w%20%28Web%29/index.html)

**Μάθημα 5ο - Τρίτη 12 Μαΐου**

1. Διάβασε το κείμενο «Η αλεπού και ο λέλεκας» στη σελίδα 82 - 83 από το βιβλίο «Ταξίδι στον κόσμο της γλώσσας». **Αυτό το κείμενο θα είναι η ανάγνωση!!!**
2. Λέω προφορικά με λίγα λόγια τι λέει το σημερινό μάθημα.

Η αλεπού προσκάλεσε, μια μέρα, το λελέκι στο σπίτι της για φαγητό. Όταν το λελέκι έφτασε στο σπίτι της είδε ότι η αλεπού μαγειρέψε σούπα αραιή και την έβαλε σε ξέβαθα πιάτα με αποτέλεσμα να μην μπορεί το λελέκι να φάει, γιατί το ράμφος του είναι μακρύ και σκληρό. Έτσι το λελέκι παρακολουθούσε την αλεπού που έτρωγε και στο τέλος έφυγε νυστικό.

Την άλλη μέρα, το λελέκι προσκάλεσε την αλεπού στο δικό του σπίτι για φαγητό. Όταν η αλεπού έφτασε στο σπίτι του λέλεκα είδε ότι είχε μαγειρέψει σούπα πηχτή και την έβαλε σε ψηλά βάζα με αποτέλεσμα να μην μπορεί η αλεπού να βάλει τη μουσούδα της στο βάζο για να φάει και έτσι παρακολουθούσε το λελέκι που έτρωγε, νηστική.

1. Απάντησε στο τετράδιό σου ολοκληρωμένα τις πιο κάτω ερωτήσεις.
* Ποιοι είναι οι ήρωες της ιστορίας που διάβασες;
* Γιατί το λελέκι δεν μπορούσε να φάει τη σούπα που έφτιαξε η αλεπού;
* Πώς τιμώρησε την αλεπού ο λέλεκας;
1. Κλίνε το θηλυκό ουσιαστικό σε –ου (η αλεπού) στη σελίδα 83 του βιβλίου Ελληνικών (βλέπε τη λύση στην επόμενη σελίδα). Τα παιδιά μπορούν να κλίνουν προφορικά το ουσιαστικό «η μαϊμού».
2. Πήγαινε στη σελίδα 30 του Τετραδίου εργασιών και κάνε την άσκηση 7.
3. Ορθογραφία: Το λελέκι προσκλήθηκε μια μέρα σε δείπνο από την αλεπού.
4. Παρακολούθησε το πιο κάτω βίντεο με τον μύθο του Αισώπου «Η αλεπού και ο λέλεκας». Πάτα [εδώ.](https://www.youtube.com/watch?v=tDIKtmx7h-U)

 Κλίνε το θηλυκό ουσιαστικό σε –ου (η αλεπού) στη σελίδα 83 του βιβλίου Ελληνικών.

|  |
| --- |
| **Ενικός αριθμός** |
| **Ονομαστική** | η αλεπού |
| **Γενική** | της αλεπούς |
| **Αιτιατική** | την αλεπού |
| **Κλητική** |  − αλεπού |
| **Πληθυντικός αριθμός** |
| **Ονομαστική** | οι αλεπούδες |
| **Γενική** | των αλεπούδων |
| **Αιτιατική** | τις αλεπούδες |
| **Κλητική** | − αλεπούδες |